**Tisztelt Szülők!**

A tanév vége felé közeledve szeretnénk tájékoztatni Önöket a még előttünk álló feladatokról, tudnivalókról:

A 2021/22 tanév **utolsó tanítási napja június 15. szerda**.

Kérjük, hívják fel a gyerekek figyelmét, hogy a **váltócipőket, tesi cuccokat, az itt felejtett ruhákat** vigyék haza. A talált tárgyakat nyáron elvisszük a Vöröskeresztbe ( illetve, ha valakinek van jobb ötlete szóljon).

A **tankönyveket** az 1. és 2. osztályosok kivételével mindenkinek le kell adnia Sanyi bácsinak a könyvtárba a jövő héten.

**A gyerekeknek ügyeletet** június 16-tól június 24-ig biztosítunk az **iskolában**. Aki ezt igényli, kérjük, írásban jelezze a titkárságon jún.15-ig. Kérjük, pontosan írják le, hogy mely napokon, mettől meddig kérik a felügyeletet gyermekük számára. Ezekre a napokra ebéd csak azoknak érkezik, akik ezt régebben megigényelték. A nyár további részében a Bókay Kertben működik a napközis tábor.

**A ballagás** június 17-én, pénteken 17 órakor kezdődik. Az 1-3. évfolyamokon a megjelenés nem kötelező.

**A tanévzáró és a bizonyítványosztás** június 23-án, csütörtökön 17 órakor kezdődik.

A nyári szünetben a titkárság a következő napokon tart **ügyeletet 8.00-tól 13.00 óráig**:

június 29., július 13., 28., augusztus 10., 24.

**A nyári szabadságuk idejére jó pihenést kívánunk!**

Bp., 2022. június 9.*Az iskola vezetősége*